ব্রেইন ফগ’য়ের লক্ষণ ও প্রতিকার
‘ব্রেইন ফগ’ কোনো বৈজ্ঞানিক বা মেডিকেল টার্ম নয়। তবে এটা মানসিক দ্বন্দ্ব ও জ্ঞানীয় কার্যক্ষমতা ব্যাহত হওয়ার একটা ধাপ হিসেবে বিবেচিত।এর ফলে ঝিমুনিভাব, মনোযোগে ঘাটতি এবং স্মৃতিভ্রংশের মতো সমস্যা দেখা দেয়।ব্রেইন ফগ’য়ে আক্রান্ত ব্যক্তিরা কোনো কিছু পরিষ্কারভাবে ভাবতে পারে না, মানসিক কাজের দক্ষতা হ্রাস এবং ধীরে ধীরে মানসিক শান্তি হ্রাস পায়।হেল্থশটশ ডটকম’য়ে প্রকাশিত প্রতিবেদনে ভারতের জ্যেষ্ঠ স্নায়ুবিশেষজ্ঞ ডা. নভিন কুমার বলেন, “ব্রেইন ফগ’ বলতে জ্ঞানীয় ক্ষমতার সাময়িক স্থবিরতাকে বোঝায়। এর প্রভাব পড়ে দৈনন্দিন কার্যক্রমের ওপর।”
ব্রেইন ফগ’য়ের কারণঅপর্যাপ্ত ঘুম বা বিশ্রামের ঘাটতিতে সারাদিন ক্লান্ত লাগে এবং এটা স্নায়ুবিক ভারসাম্যকে ব্যাহত করে। ফলে জ্ঞানীয় প্রক্রিয়া আক্রান্ত হয়।পুষ্টির অভাব, খনিজ ও ভিটামিনের ঘাটতি জ্ঞানীয় স্থবিরতা সৃষ্টি করতে পারে। ২০২১ সালে ‘নিউট্রিয়েন্টস’ জার্নালে প্রকাশিত প্রতিবেদনে দেখা যায় ভিটামিন বি ১২’য়ের ঘাটতি মস্তিষ্কের কার্যকারিতা হ্রাস করে স্থবিরতা বা ‘ব্রেইন ফগ’ সৃষ্টি করে।দীর্ঘমেয়াদি মানসিক-চাপে কর্টিসোল নিঃসরণে প্রভাব ফেলে। যা জ্ঞানীয় দক্ষতা হ্রাস করে এবং ‘ব্রেইন ফগ’ সৃষ্টি করে।বিশেষজ্ঞদের মতে, দীর্ঘ মেয়াদি অসুস্থতা ব্রেইন ফগ’য়ের সাথে সম্পর্কিত। ‘হার্ভার্ড হেল্থ পাব্লিশিং’ অনুযায়ী, কোভিড-১৯’য়ের সঙ্গেও ব্রেইন ফগ’য়ের সঙ্গে সম্পর্ক রয়েছে।করোনাভাইরাসে আক্রান্তের কারণে শরীর ব্যথা, দুর্বলতা, কাজে অক্ষমতা, মাথা ব্যথা এবং ঘুমে ব্যাঘাতের মতো লক্ষণ দেখা দেয়। এগুলো অনেকক্ষেত্রে দেহে স্থায়ী ক্ষতি যেমন- বৃক্ক, যকৃত, ফুসফুস ও হৃদপিণ্ডের ক্ষতি করে থাকে।এসব অঙ্গের ক্ষতিতে অনেকসময় চিন্তা, স্মৃতির ওপর প্রভাব রাখে যা ‘ব্রেইন ফগ’ সৃষ্টি করে।নির্দিষ্ট কিছু ওষুধের প্রভাব যেমন- অ্যান্টিহিস্টামি যা অ্যালার্জি, পাকস্থলীর সমস্যা বা ঠাণ্ডা উপশমে ব্যবহার করা হয়। তবে এই ওষুধ জ্ঞানীয় দক্ষতার ওপর নেতিবাচক প্রভাব রাখে।হরমোনের পরিবর্তন বা ওঠানামা যেমন- মেনোপোজ, এই সময়ে ‘কগনিটিভ ফগ’ দেখা দেয়। এই সময়ে ইস্ট্রোজেনের মাত্রা হ্রাস পায়, মনোযোগে ঘাটতিসহ নানান রকমের সমস্যা দেখা দেয়।
সাধারণ লক্ষণ‘ব্রেইন ফগ’ আক্রান্ত ব্যাক্তিদের চিন্তুা করার পদ্ধতিতে দুর্বলতা, সিদ্ধান্ত তৈরিতে ঘাটতি এবং মস্তিষ্কের স্বাভাবিক কার্যক্রম ব্যাহত হয়। ব্রেইন ফগের কয়েকটি লক্ষণ হল- মানসিক দুর্বলতা, মনোযোগের ঘাটতি, স্বল্প সময়েই স্মৃতিভ্রম, দ্বিধা, ঝিমুনি ও মস্তিষ্কের জ্ঞানীয় কার্যকারিতা হ্রাস পাওয়া।এই লক্ষণগুলোর গভীরতা, স্থায়িত্বের ভিত্তিতে আলাদা হতে পারে। এর প্রাথমিক লক্ষণ বোঝা এবং সেই অনুযায়ী দ্রুত সমাধান খুঁজে বের করার পরামর্শ দেন ডা. কুমার।সমাধানব্রেইন ফগ নিয়ন্ত্রণে রাখতে নিচের নিয়মাবলিগুলো পুঙ্খানুপুঙ্খভাবে মেনে চলতে হবে।জ্ঞানীয় অনুশীলন যেমন- পাজেল খেলা, জ্ঞানীয় দক্ষতা বাড়াতে সহায়তা করে।সুস্থ জীবনযাত্রায় প্রাধান্য দেয়া। এক্ষেত্রে সুষম পুষ্টি, নিয়মিত শরীরচর্চা, মানসিক চাপ নিয়ন্ত্রণ ইত্যাদি গুরুত্বপূর্ণ ভূমিকা পালন করে।মস্তিষ্ককে সচল রাখতে দেহ আর্দ্র রাখার চেষ্টা করতে হবে।মানসিক অনুশীলন যেমন- ধ্যান, দীর্ঘ শ্বাস অনুশীলন ইত্যাদি মানসিক চাপ কমায় এমন জ্ঞানীয় স্বাস্থ্য ভালো রাখে।অ্যালকোহল ও ড্রাগ থেকে দূরে থাকা। কারণ এগুলো মস্তিষ্ককে গুরুতরভাবে ক্ষতিগ্রস্ত করে।প্রতীকী ছবির মডেল: আলিফ। ছবি: ই স্টুডিও।আরও পড়ুন

মস্তিষ্কে কুয়াশা- অদ্ভূত শোনালেও মাথার ভেতরে কুয়াশাচ্ছন্ন পরিস্থিতি তৈরি হতে পারে।